stanford-oval/wikipedia huggingface dataset:
מריו קאסאס
ביוגרפיה

קאסאס נולד בלה קורוניה, ספרד, ובגיל ארבע, עזב עם משפחתו לברצלונה. בגיל 18, הוא עבר לבירה מדריד, כחלק מהרפתקאה, שמשמעותה שכל משפחתו עשתה את הצעד איתו. אמו הייתה עקרת בית וגידלה אותו ואת שאר אחיו, בעוד אביו עבד כנגר. בשל עבודתו, לאביו לא הייתה שום בעיה לעבור לעיר אחרת, ולכן הם החליטו להעבור עם מריו כשעזב למדריד והתיישבו איתו בעיר. הוריו היו צעירים מאוד כשקאסאס נולד. אמו היידי הייתה בת 17 בלבד ואביו רמון בן 19. שנה וחצי לאחר מכן נולדה אחותו, שילה. עבור מריו, אביו הוא המודל לחיקוי שלו, בעוד שאמו ושאר אחיו הם רשת הביטחון שלו.
למריו יש ארבעה אחים. מריו הוא הבכור. אחריו אחותו שילה, ושני אחים נוספים, כריסטיאן ואוסקר. לבסוף, הבן הצעיר במשפחה, דניאל, נולד בשנת 2014, שהוא כמעט מחשיב כ"אחיינו" בגלל הפרש הגילאים העצום.
את הקריירה המקצועית שלו החל בדוגמנות. הוא הופיע בפרסומות של קולה קאו, טלפיצה, סקאלסטריק ועוד. בסופו של דבר הוא החליט להיות שחקן לאחר שנרשם לבית הספר לאומנויות.
קריירה > 2005–2010

קאסאס החל להופיע באופרות סבון החל משנת 2005 בגיל 19, לפני שזכה בתפקידים מינוריים בכמה סרטים ספרדיים. קאסאס החל את קריירת המשחק שלו עם הופעות קטנות בסדרות הטלוויזיה "Obsesión"‏, "Motivos personales" ו-"Mujeres".
הוא קיבל את תשומת הלב התקשורת המקומית עם סרט הבכורה שלו "גשם קייצי" משנת 2006, בבימויו של אנטוניו בנדרס.
באותה שנה הצטרף לצוות השחקנים של הסדרה "SMS". לאחר מכן התפרסם קאסאס בזירה הבינלאומית בתור אייטור קרסקו בסדרה "Los hombres de Paco" בערוץ אנטנה 3, בה כיכב בין השנים 2007–2010.
בשנת 2009 הופיע קאסאס בשני סרטי להיט, "Fuga de cerebros" לצד אמאיה סלמנקה, ו"סקס, מסיבות ושקרים" לצד אנה דה ארמס, חברו הטוב יון גונזלס, והוגו סילבה. שני הסרטים הפכו לשוברי קופות. בשנת 2010 כיכב קאסאס בסרט "Carne de neón" בבימויו של פאקו קבזאס. מאוחר יותר באותה שנה, בדצמבר 2010, הוא כיכב בסרט "Tres metros sobre el cielo". בסופו של דבר, היה זה הסרט הספרדי שהניב את הרווח הגבוה ביותר של אותה שנה. סרט ההמשך "Tengo ganas de ti", הוקרן לראשונה בשנת 2012.
קריירה > 2011–הווה

בשנת 2011, החל קאסאס לשחק את התפקיד הראשי בסדרת המסתורין "El barco" בערוץ Antena 3. על תפקידו בסדרה הוא זכה לשבחים, הן מהמבקרים והן מהצופים. הסדרה זכתה לעונה שנייה ושלישית שעלו בשנת 2012 ו-2013.
בסוף 2013 הוא נסע לקולומביה וצ'ילה לצלם את סרטו הראשון בשפה האנגלית "33 כנגד כל הסיכויים" לצד אנטוניו בנדרס וז'ולייט בינוש. הסרט מבוסס על תאונת הכרייה הצ'יליאנית שהתרחשה בשנת 2010. בשנת 2015 שיחק מריו בשני סרטים, סרט הקומדיה "הלילה הגדול שלי", וגם בסרט הדרמה הרומנטי "דקלים בשלג", שם חזר לעבוד הבמאי פרננדו גונזלס מולינה, שביים את הסרטים "Tres metros sobre el cielo" ו"Tengo ganas de ti". בשנת 2016 הוא הופיע בסרט המותחן "אורח בלתי נראה" שזכה להצלחה מסחרית, אף על פי שהסרט קיבל תגובות ביקורתיות מעורבות. הסרט גרף בספרד 3.9 מיליון דולר ובסין 172.4 מיליון ¥. באתר Rotten Tomatoes הסרט הניב ציון של 67% בהתבסס על 8 ביקורות.
בשנת 2018 שיחק בסרט "הצלם של מאוטהאוזן", המספר את סיפורו של פרנסיסקו בויקס, צלם ספרדי-רפובליקני שנשלח למאוטהאוזן במהלך מלחמת העולם השנייה. לאחר שקיבל את התפקיד, נאלץ קאסאס להשיל כ-12 ק"ג (26 פאונד) כדי לגלם את בויקס במהלך תקופת מעצרו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | גשם קייצי | מוראטלה |  |
| 2009 | Fuga de cerebros | אמיליו קרבחוסה בניטו |  |
| 2009 | סקס, מסיבות ושקרים | טוני |  |
| 2010 | Tres metros sobre el cielo | הוגו אוליברה קסטרו |  |
| 2010 | Carne de neón | ריקי |  |
| 2012 | Grupo 7 | אנחל לארס פאצ'קו |  |
| 2012 | Tengo ganas de ti | הוגו |  |
| 2013 | Las brujas de Zugarramurdi | אנטוניו "טוני" |  |
| 2013 | Ismael | פליקס |  |
| 2013 | La mula | קסטרו |  |
| 2015 | Eden | פליקס |  |
| 2015 | 33 כנגד כל הסיכויים | אלכס וגה |  |
| 2015 | הלילה הגדול שלי | אדאני |  |
| 2015 | דקלים בשלג | קיליאן |  |
| 2016 | טורו | טורו |  |
| 2016 | אורח בלתי נראה | אדריאן דוריה |  |
| 2017 | הבר | נאצ'ו |  |
| 2018 | עור הזאב | מרטינון |  |
| 2018 | הצלם של מאוטהאוזן | פרנסיסקו בויקס |  |
| 2019 | Adiós | חואן |  |
| 2020 | המפתח | תומאס |  |
| 2020 | הפרמדיק | אנחל |  |
| 2020 | No matarás | דני |  |
| 2023 | קופסת הציפורים: ברצלונה | סבסטיאן |  |
| 2024 | Escape | N |  |
| TBA | Zeta |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | Motivos personales | TBA | פרק: "¿El fin de Victoria Castellanos?" |
| 2005–2006 | Obsesión | ניקו | 7 פרקים |
| 2006–2007 | SMS: Sin Miedo a Soñar | חאבייר "ג'אבי" ללורנס | תפקיד ראשי; (2 עונות); 184 פרקים |
| 2007–2010, 2021 | Los hombres de Paco | איטור קראסקו | תפקיד ראשי; (עונות 9-3); 79 פרקים |
| 2011–2013 | El barco | אוליסס גרמנדיה | תפקיד ראשי; (3 עונות); 43 פרקים |
| 2018 | פקיטה סאלאס | עצמו | פרק: "El secreto" |
| 2019 | Instinto | מרקו מאר סאקו | תפקיד ראשי; 8 פרקים |
| 2021 | התמימים | מטאו וידאל | תפקיד ראשי; 8 פרקים |
הערות שוליים

1 2  "Las diez fotos de la infancia de Mario Casas". RTVE.es (בספרדית). 11 בפברואר 2016. נבדק ב-26 ביולי 2018. {{cite web}}:  (עזרה)
↑  Woodman, Stephen (12 במרץ 2018). "Meet Mario Casas, the Superstar Spanish Actor You Still Haven't Heard Of". Culture Trip. נבדק ב-28 ביולי 2018. {{cite news}}:  (עזרה)
↑  Redondo, David; Blázquez, Clara (18 ביוני 2009).  Sánchez, Álvaro (ed.). "Entrevista a Mario Casas, en exclusiva". Punto de Encuentro (בספרדית). אורכב מ-המקור ב-8 באוגוסט 2012. נבדק ב-2 בנובמבר 2012. {{cite news}}:  (עזרה)
↑  "Mario Casas, María Valverde y Clara Lago presentan 'Tengo ganas de ti'". Hola (בספרדית). 19 ביוני 2012. נבדק ב-2 בנובמבר 2012. {{cite journal}}:  (עזרה)
↑  "Antonio Banderas, Mario Casas y Juliette Binoche presentan 'Los 33' con los mineros de Atacama". Hola!. 3 בפברואר 2014. נבדק ב-14 בספטמבר 2018. {{cite journal}}:  (עזרה)
↑  "Mario Casas protagoniza la adaptación del best seller "Palmeras en la nieve"". ABC (בספרדית). 23 בספטמבר 2013. נבדק ב-14 בספטמבר 2018. {{cite news}}:  (עזרה)
↑  Antón, Jacinto (23 בנובמבר 2017). "La vida del fotógrafo que sufrió el horror nazi se convierte en película". El País. Prisa. נבדק ב-5 בינואר 2018. {{cite news}}:  (עזרה)
↑  "Mario Casas protagoniza 'El fotógrafo de Mauthausen', participada por RTVE". RTVE (בספרדית). 10 בנובמבר 2017. נבדק ב-5 בינואר 2018. {{cite web}}:  (עזרה)
↑  "La serie 'El inocente' ya tiene fecha y lanza su primer tráiler con Mario Casas, José Coronado y Aura Garrido". Vertele!. eldiario.es. 4 במרץ 2021. {{cite web}}:  (עזרה)
| --- | --- |
בקרת זהויות :  BNE: XX4697724  BnF: cb16718013p (data)  GND: 1037107039  ISNI: 0000 0000 7777 4048  LCCN: no2014010897  SUDOC: 173060072  VIAF: 107553306   WorldCat (עם VIAF): 107553306 
קאסאס בינואר 2011, במהלך הקרנת "Carne de neón"
קאסאס בשנת 2017
SEBIN

| --- | --- |


 Flag of SEBIN.gif
 מידע כללי
 מדינה:  ונצואלה 
 סוכנות אם:  Vice President of Venezuela 
 תאריך הקמה:  2 ביוני 2010
 סוכנות קודמת:  DISIP
 מנהל:  Gustavo González López 
 מטה מרכזי:  קראקס, ונצואלה
 תקציב:  169 מיליון דולרים (2013)
 
סוכן SEBIN על אופנוע בקראקס
השירות הבוליביארי למודיעין לאומי (בספרדית : Servicio Bolivariano de Inteligencia Nacional, SEBIN) היא סוכנות הביון העיקרית בוונצואלה. זהו כוח ביטחון פנים הכפוף לסגן נשיא ונצואלה מאז 2012. SEBIN תואר ככוח לשיטור פוליטי של הממשלה הוונצואלנית על ידי ארגונים בינלאומיים, כמו ארגון מדינות אמריקה ומכון ברוקינגס ומלומדים כמו קליפטון רוס, פרמין לארס והומברטו מארקס.
הסוכנות מהווה לישות פדרלית ונחשבת לסוכנות הביטחון היחידה בוונצואלה שאף פעם לא משתתפת במעורבות ישירה כלשהי עם הקהל הרחב. SEBIN לא מבצעת פטרול בדרכים הציבוריות, לא עוצרת אזרחים או מבצעת עבודות אכיפת חוק סדירות כמו מחלקות המשטרה, היא אינה משתתף בשום פשיטות משטרתיות, כוחות משימה משותפים או פעולות שאינן קשורות למשרד הפנים וההמשפיים. הארגון מהווה לסוכנות המשלבת תפקידים של סיכול ריגול, ביצוע מבצעי ביון ואיסוף מודיעין, מלחמה בטרור, חקירות ממשלתיות, חקירות רקע ומספקת שירותי הגנה וליווי לעובדי ממשלה בכירים וסוכניה פעלו בשטח בעת ניסיון ההתנקשות בניקולאס מדורו. קציני סוכנות זו נראים לעיתים רחוקות בציבור כשהם לובשים את מדיהם השחורים המלאים.
היסטוריה

לסוכנות הביון של ונצואלה יש תיעוד נרחב של הפרות זכויות אדם, החל מהקמתה כמשטרת הדיקטטור מרקוס פרז חימנז, שהופקדה על עינויים כנגד מי שנקראו "אויבי המדינה" ועד לתפקידה כבסיס פעולות נגד קובה שלאחר המהפכה, עבור אישים שנתמכו על ידי סוכנות הביון המרכזית כמו לואיס פוסדה קרילס (שעמד בראש חטיבת הביון), לטענות האחרונות בנושא התווספו האשמות בעינויים ורצח של מתנגדים פוליטיים.
היסטוריה > ארגונים קודמים

קודמו של SEBIN הוקם במרץ 1969 בשם DISIP, Dirección Nacional de los Servicios de Inteligencia y Prevención ("המינהל הלאומי לשירותי מודיעין ומניעה"), על ידי הנשיא דאז רפאל קלדרה. לאחר מכן במקומו הוקם דירקטוריון המשטרה הראשי (DIGEPOL ,Dirección General de Policía).
ארגון Human Rights Watch כתב ב-1993 כי DISIP הייתה מעורבת במאבק נגד מתנגדים פוליטיים בתוך ונצואלה והייתה מעורבת בטקטיקות פוגעניות. בדו"חותיהם משנת 1997 ו-1998, אמנסטי אינטרנשיונל גם פירטו את הפרות זכויות האדם שבוצעו על ידי DISIP, כולל מעצר בלתי חוקי של פעילי זכויות אדם בוונצואלה.
היסטוריה > המהפכה הבוליברית

בשנת 1999 החל הנשיא הוגו צ'אווס בביצוע ארגון מחודש ורפורמה ב-DISIP, כאשר מפקדים ואנליסטים נבחרו על פי תכונותיהם הפוליטיות והשתייכויותיהם לקבוצות אזרחיות חמושות. בוצעו "דיווחים מוטים ולא שלמים, המותאמים לאוזניים החדשות, שהחלו להתפשט ובסופו של דבר השפיעו על יכולתו של המוסד לעבד מידע ולדעת מה קורה". ב-4 בדצמבר 2009 הודיע הנשיא צ'אבז, במהלך טקס השבעה לפיקוד הגבוה של המשטרה הלאומית הבוליביארית שהוקמה (Policía Nacional Bolivariana) על שינוי שם ה-DISIP, לשירות המודיעין הבוליביארי (SEBIN בראשי תיבות).
ארגונו מחדש של SEBIN הושלם בשנת 2013 כשאחת ממטרותיו היא להבטיח "המשכיות וגיבוש המהפכה הבוליביארית בשלטון". בתחילת ההפגנות בוונצואלה בשנים 2014–2015, סוכני SEBIN פתחו באש על מפגינים, מה שהביא למותם של שניים והדחתו של מנואל גרגוריו ברנל מרטינז ימים לאחר מכן מראשות הארגון.
תחת נשיאותו של ניקולאס מדורו, הוסב בניין שבמקור אמור היה לשמש כתחנת רכבת תחתית ומשרדים בפלאזה ונצואלה למטה של SEBIN. האסירים הפוליטיים נקראים "לה טומבה" או "הקבר" על ידי גורמים בוונצואלה ולכאורה מוחזקים חמש קומות מתחת לאדמה בתנאים לא אנושיים בטמפרטורות נמוכות מאוד וללא אוורור, תברואה או אור יום. גודל התאים הוא מטר על שלושה מטרים שיש בהם מיטת מלט, מצלמות אבטחה ודלתות חסומות, כאשר כל תא מיושר זה לצד זה, כך שאין שום אינטראקציה בין אסירים. תנאים כאלו גרמו לאסירים לחלות מאוד ועל פי נתוני ארגוני זכויות אדם נמנעים מהם טיפול רפואי. טענות על עינויים ב"קבר" ובעיקר עינויים לבנים, נפוצות אף הן, כאשר חלק מהאסירים מנסים להתאבד. תנאים כאלה על פי משפט והליך סדיר מאלצים את האסירים להודות באשמה בפשעים בהם הם מואשמים, גם אם הם בפועל חפים מפשע.
מבצעים > מעקב אחר התקשורת

לפי העיתון אל נציונל, SEBIN פשטה מספר פעמים על מתקנים של כתבים ומגיני זכויות אדם. עוד נאמר כי SEBIN הפחידה מדי פעם כתבים על ידי ביצוע מעקבים אחריהם ברכבים לא מסומנים מהם אנשי SEBIN היו "צופים בבתיהם ובמשרדים שלהם, במקומות הציבוריים כמו מאפיות ומסעדות, ושולחים להם הודעות טקסט לטלפונים הסלולריים שלהם".
בעקבות תקרית Narcosobrinos (שבמסגרתה אחייניו של הנשיא מדורו נעצרו בארצות הברית באשמת סחר בסמים), כתבת סוכנות הידיעות AP חנה דרייר, שדיווחה על התקרית בתקשורת בוונצואלה, עוכבה על ידי סוכנים SEBIN שאיימו עליה במהלך החקירה ואמרו כי הם יערפו את ראשה כמו שעשתה המדינה האסלאמית לג'יימס פולי ואמרו שהם ישחררו אותה תמורת נשיקה. לבסוף, הסוכנים אמרו כי הם רוצים להכריח את ארצות הברית להחליף את אחייניו של מדורו בדרייר והאשימו אותה שהיא מרגלת ומחבלת בכלכלה הוונצואלנית.
מבצעים > פיקוח ציבורי

בעיתון "אל נואו הראלד", אנשי SEBIN לשעבר ומומחי ביטחון ציינו כי ממשלת ונצואלה הוציאה לכאורה מיליוני דולרים כדי לרגל אחרי ונצואלנים; שימוש בטכנולוגיה איטלקית ורוסית כדי לפקח על מיילים, מילות מפתח ושיחות טלפון של אזרחיה; במיוחד אלו המשתמשים בספקית התקשורת CANTV. המידע שנרכש משמש כדי ליצור את האישיות שמסקרנת את הרשויות בוונצואלה ומאפשרת להם לעקוב באופן מלא רק על אנשים שנבחרו שנוצר בסיס נתונים לפיקוח על מי שלא הסכימו באופן ציבורי עם המהפכה הבוליברית.
בשנת 2014 נעצרו מספר משתמשי טוויטר והועמדו לדין בגין כתיבה בטוויטר נגד המשטר. אלפרדו רומרו, מנכ"ל פורום העונשין העולמי בוונצואלה (FPV), הצהיר כי המעצרים של משתמשי הטוויטר בוונצואלה היו אמצעי להנחלת הפחד בקרב משתמשים במדיה החברתית שהיו ביקורתיים כלפי הממשלה. באוקטובר 2014 נעצרו שמונה ונצואלים זמן קצר לאחר מותו של פקיד ארגון PSUV, רוברט סרה. אף ששמונת הוונצואלנים נעצרו באוקטובר 2014, ממשלת ונצואלה עוקבת אחריהם מאז יוני 2014 על פי מסמכים שהודלפו, כאשר סוכנות התקשורת הממשלתית CONATEL מספקת כתובות IP ופרטים נוספים לסוכנות הביון הוונצואלנית SEBIN במטרה לעצור משתמשים בטוויטר.
מבצעים > פיקוח ציבורי > מעקב על הקהילה היהודית

בינואר 2013 הודלפו 50 מסמכים על ידי ה-"Analisis24" המראים כי SEBIN חיפשה "מידע פרטי על יהודים בולטים בוונצואלה, ארגונים יהודיים מקומיים ודיפלומטים ישראלים באמריקה הלטינית". מידע כלשהו שנאסף על ידי SEBIN כלל תמונות של משרדים, כתובות בית, מספרי דרכון ומסלולי נסיעה. על פי ההערכה, המסמכים שהודלפו היו מקוריים על פי מקורות רבים שכללו את הליגה נגד השמצה, "מצמרר לקרוא דיווחים כי ה-SEBIN קיבלה הוראות לביצוע פעולות מעקב חשאיות נגד חברי הקהילה היהודית".
מבצעים > דיכוי מחאות > הפגנות 2004

במרץ 2004 הצהירה אמנסטי אינטרנשיונל בדו"ח בעקבות הפגנות בשנת 2004 כי SEBIN (אז DISIP) "כביכול השתמשה בכוח מופרז כדי לשלוט במפגינים במספר הזדמנויות".
מבצעים > דיכוי מחאות > המחאות בוונצואלה בשנים 2014–2017

שבעה מחברי SEBIN גרמו למותם של מפגינים במהלך ההפגנות בוונצואלה בשנים 2014–2015. ב-12 בפברואר 2014, לאחר שירו לעבר מפגינים שלא היו חמושים, הסוכנים נמלטו מספר פעמים בניגוד לפרוטוקול, לאחר שגרמו למותם של בסיל דה קוסטה וחואן מונטויה. ימים לאחר מכן ב-17 בפברואר, פשטו סוכני SEBIN חמושים על מטה ארגון רצון העם בקראקס והחזיקו אנשים שהיו בפנים באיומי אקדח.
בעקבות הפרות לכאורה של זכויות אדם של SEBIN במהלך ההפגנות, נשיא ארצות הברית ברק אובמה השתמש בסמכויות שהוענקו מחוק ההגנה על זכויות האדם והחברה האזרחית בוונצואלה מ-2014 והורה למחלקת האוצר להקפיא נכסים ורכוש של מנכ"ל SEBIN, גוסטבו אנריקה גונזלס לופז והמנכ"ל לשעבר, מנואל גרגוריו ברנאל מרטינז.
מבצעים > מבצעים בארצות הברית

בשנת 2012, ליוויה אקוסטה נוגוארה ולפחות 10 סוכני SEBIN נוספים שכביכול פעלו במסווה של ביצוע משימות דיפלומטיות, עזבו את ארצות הברית בעקבות מחלוקת שעסקה באקוסטה. בסרט תיעודי של יוניברסיטי, בעוד אקוסטה הייתה נספח תרבותי במקסיקו, היא על פי החשד נפגשה עם סטודנטים מקסיקנים שהתחזו להאקרים שכביכול תכננו להשיק התקפות סייבר על הבית הלבן, ה-FBI, הפנטגון וכמה מפעלי גרעין במדינה. לאחר חקירת FBI ותגובות של חברי הקונגרס בארצות הברית, הכריז משרד החוץ האמריקני על אקוסטה כפרסונה נון גרטה.
למרות נסיגתם של סוכני SEBIN, ממשלתו של ניקולאס מדורו "מחזיקה לכאורה" רשת מרגלים בארצות הברית, שהוקמה על ידי תומכי המהפכה הבוליביארית המקבלים תשלומים יפים, כך "על פי גורמים רשמיים ב-SEBIN. הגורמים לשעבר הצהירו כי תרומתם של "מרגלים" נשמרת על ידי חברי ארגון "הפטריוטאס קופרנטס" וממידע פתוח, למשל מדיווחי עיתונות או מידע שפורסם באתרים. על פי הדיווחים, ממשלת ונצואלה השתמשה בטקטיקות כאלה כדי לצפות בארגוני האופוזיציה בארצות הברית ואספה רישומים על פקידי ממשל בארצות הברית כמו הסנאטור הקובני-אמריקני מרקו רוביו ואליאנה רוס-לאטינן.
פעילויות > תקשורת > לוויין "סימון בוליבר"

לוויין התקשורת "סימון בוליבר" ששוגר בשנת 2008 נועד להשיג "טיפול מוחלט ובטוח במידע" בתחומי הטלפוניה, העברת נתונים וגישה לאינטרנט עבור DISIP. בנוסף נרכש לוויין שני ל"תצפית ומעקב טריטוריאלי". שני הלוויינים עדיין בשימוש כיום.
ראו גם

משטרה חשאית
עידן הקרח הקטן

גרף המציג מספר ניסיונות לשחזר את הטמפרטורות ב-2,000 השנים האחרונות
עידן הקרח הקטן (או תקופת הקרח הקטנה; בראשי תיבות: תק"ה) הוא כינויה של תקופה של התקררות שנמשכה בערך מהמאה ה-14 ועד לאמצע המאה ה-19. עידן קרח זה הביא לסיום תקופה חמה באופן יוצא דופן הידועה כאופטימום האקלים הימי-ביניימי (אנ'). היו שלוש נקודות מינימום בעידן הקרח הקטן, בערך בשנים 1650, 1770 ו־1850, כשביניהן היו תקופות של התחממות קלה.
בתחילה חשבו כי תקופת הקרח הקטנה הייתה תופעה גלובלית; אולם ככל שנאספו יותר נתונים, הפך הדבר ברור פחות. יש הסבורים[דרוש מקור] כי היא התרחשה רק בחצי הכדור הצפוני ולא בכל העולם.
חצי הכדור הצפוני

תקופת הקרח הקצרה גרמה לחורפים קרים מאוד בחלקים שונים של העולם, אך היא תועדה בעיקר באירופה ובצפון אמריקה. באמצע המאה ה-17 הקרחונים באלפים השווייצרים התקדמו, כשהם בולעים בתים והורסים כפרים. נהר התמזה והתעלות והנהרות של ארצות השפלה קפאו בדרך כלל בחורף, ואנשים גלשו על הקרח. על נהר התמזה התקיים מדי חורף "יריד כפור" (River Thames frost fairs); במהלכו העמידו רוכלים עגלות ודוכנים על הנהר הקפוא. בזכות היותו אירוע ציבורי נותרו מספר ציורים המתעדים את יריד הכפור על התמזה. בחורף של 1780 נמל ניו יורק קפא, כך שאנשים יכלו ללכת ברגל ממנהטן לסטטן איילנד. קרחונים הצפים בים בסביבות איסלנד הגיעו לקילומטרים רבים לכל כיוון, וסגרו את נמלי האי לספנות. הקרח בחוג הארקטי הגיע כל כך רחוק דרומה שישנן עדויות של סירות אסקימואים שהגיעו לסקוטלנד.
החורפים הקשים השפיעו על חיי האנשים בצורות שונות. אוכלוסייתה של איסלנד נפלה ב־50%, ומושבות הוויקינגים בגרינלנד דעכו עד לסופן המוחלט. בצפון אמריקה יצרו האינדיאנים אגודות כתגובה לחסר במזון.
ברבות מהשנים האלו כמות השלג הייתה גדולה הרבה יותר ממה שתועד לפני כן או אחרי כן. השלג נותר על הקרקע למשך חודשים רבים מעבר למצב של ראשית המאה ה־21. קייצים ואביבים רבים היו קרים ורטובים מהרגיל, אם כי היו הבדלים רבים בין השנים השונות. היה צורך לשנות את הרגלי החקלאות באירופה כדי להתאים את הגידולים לתקופות גידול קצרות, והיו שנים רבות של רעב ומחסור. סופות קשות גרמו לשיטפונות נרחבים ולהרוגים רבים. חלק מאלה הביאו לאיבוד קרקעות לצמיתות בחוף הדני, הגרמני וההולנדי.
עד לתחילת המאה ה־19 כבר מופו כל הקרחונים. בדרום ובצפון קווי השלג, כלומר קוי הגבול בין שטחים שיש בהם שלג לשטחים שאין בהם שלג, היו נמוכים בכ-100 מטרים ממצבם ב־1975.
באתיופיה ובמאוריטניה היה שלג קבוע על פסגות הרים שכיום אין בהם שלג[דרוש מקור]. טימבוקטו, עיר חשובה על דרך השיירות הטרנס-סהרית, הוצפה לפחות 13 פעמים מעליית המים בנהר ניז'ר, ואין תיעוד של הצפות כאלה עד אז או מאז. בסין הפסיקו לגדל גידולים המתאימים למזג אוויר חם כמו תפוזים – במקומות שבהם גידלו אותם במשך מאות שנים. בצפון אמריקה דיווחו המתיישבים האירופיים הראשונים על חורפים קשים ביותר.
ביטוי לתקופת הקרח הקטנה יש באומנות של אותה התקופה; לדוגמה, השלג שולט ברבות מתמונות הנוף של הצייר הפלמי פיטר ברויגל הבן, שחי בשנים 1564–1638.
אדם מפורסם אחר שחי בתקופה זו היה אנטוניו סטרדיווארי, יצרן כינורות. האקלים הקר של אותה התקופה הפך את העצים שמהם ייצר את הכינורות לדחוסים יותר; יש המייחסים את הצליל המעולה של הכינורות שהוא יצר לעובדה זו.
השפעה תרבותית > אדריכלות

סדרת תקופות הקור היחסיות שהחלה בשנת 1650 שינתה לחלוטין את אורח הבנייה האירופי. עד לתקופה זו כללו הבתים חדר מרכזי רב־תכליתי שאח פתוחה, יחסית, בערה במרכזו, וחיממה בעיקר את האוויר בו. החל מתקופה זו ועד לתחילת המאה העשרים הבתים חולקו לחדרים קטנים, שבחלקם אח בערה סגורה יחסית, צמודה לקיר פנימי משותף לחדר בלי אח. כך האח חיממה את הקירות הפנימיים, שחיממו את האוויר, ופתיחת חלון או דלת לא ציננה את כל הבית אלא רק את האוויר של חדרון אחד, וזה התחמם שוב בקירותיו. גם הארובות השתכללו. כך יצא פחות חום דרך ארובות, חלונות ודלתות. רק במאה העשרים החלו האדריכלים המערביים לאחד מחדש את חדר האורחים, פינת האוכל והמטבח.
החלוקה של אזורי השינה בבית לחדרי שינה פרטיים השתרשה עמוק בתרבות ולא חלפה מן העולם. שינוי זה הכניס לתרבות הכרה עמוקה בפרטיותו של האדם.
השפעה תרבותית > תיאורים של חורף בציור האירופי

ציורי החורף המפורסמים של פיטר ברויגל האב צוירו כנראה ב־1565. ציורי החורף ההולנדיים מתחילים עם אברקמפ לאחר חורף שנת 1608. אז ישנה הפסקה בציור נושא זה בשנים 1627–1640, ואילו בשנים 1640–1660 צוירו רוב הציורים האלה. תאריכים אלו מקבילים למה שידוע ממקורות מידע אחרים על האקלים. מצד שני לאחר שנות ה-60 של המאה ה-17 הפסיקו לצייר נושא זה, אף שלא ידוע על שינוי באקלים. ברור כי גם לאופנה יש תפקיד חשוב בקביעת נושאי הציורים, ולא רק לאקלים.
חצי הכדור הדרומי

גלעיני קרח (אנ') שהוצאו משדות קרח וקרחונים באנטארקטיקה ובהרי דרום אמריקה מעידים על קור יחסי בשנים האלה, מה שמראה כי לכאורה הייתה התקררות מקבילה גם בחצי הכדור הדרומי. מהאלמוגים באוקיינוס השקט נראה כי הצמיחה בהם הייתה רבה ביותר באמצע המאה ה־17, עיצומה של תקופת הקרח הקטנה.
דפוסי האקלים

בצפון האוקיינוס האטלנטי אדמת סחף שהצטברה מאז סוף תקופת הקרח האחרונה לפני כ־12,000 שנה מראה על גידול תקופתי בכמות הסחף גס-הגרגר שהגיע מקרחונים שנמסו במה שהיום הוא ים פתוח, כאשר כל 1,500 שנה בערך יש התקררות תקופתית של 1–2 מעלות צלזיוס. הפעם האחרונה שהתקררות כזו אירעה הייתה בתקופת הקרח הקטנה. אפשר להבחין בתופעות דומות גם באדמת הסחף בחופי אפריקה, אך שם נראה שתנודות הטמפרטורה היו גדולות יותר, בין 3.5 ל-8 מעלות.
גורמים

מדענים זיהו שני גורמים לתקופת הקרח הקטנה, המנותקים למערכות האוקיינוס-אטמוספירה-אדמה: הפחתה בפעילות הסולרית וגעשיות מוגברת. מחקר מתבצע כיום על גורמים אפשריים אחרים כגון שינויים פנימיים במערכת האקלימית וגורמים אנושיים. יש הסבורים כי גם להקטנת האוכלוסייה עקב המוות השחור, המיתה הגדולה ולירידה בהיקף החקלאות, הייתה השפעה על הארכת תקופת עידן הקרח הקטן.
גורמים > פעילות סולרית

האסטרונום אדוארד מאונדר (Edward Walter Maunder) גילה ירידה ניכרת במספר כתמי השמש בשנים 1645–1715, באמצעה של תקופת הקרח הקטנה. היו שנים בטווח זה שלא היו בהן כתמים כאלה כלל. תופעה זו נקראת המינימום של מאונדר (או Prolonged sunspot minimum).
לא הוכח קשר ישיר בין ההפחתה בכמות כתמי השמש לבין ההתקררות, אך ההקבלה בתאריכים אומרת דורשני. אינדיקטורים נוספים לפעילות סולרית נמוכה בתקופה זו הם רמות פחמן-14 ובריליום-10.
גורמים > פעילות געשית

במהלך תקופת הקרח הקטנה התקיימה פעילות געשית מוגברת ברחבי העולם. בעת התפרצות געשית פולט הר געש אפר געשי המגיע גבוה לתוך האטמוספירה ויכול להתפשט על פני כל כדור הארץ. ענן אפר זה עלול לחסום חלק מהקרינה הסולארית, וכך לגרום לחורף געשי – התקררות גלובלית העשויה להימשך זמן רב לאחר ההתפרצות. כמו כן בהתפרצות נפלטים גזים געשיים, בהם גפרית דו-חמצנית. כשהגז מגיע לאטמוספירה, הוא הופך לחלקיקי חומצה גופרתית שמחזירים את קרני השמש. ההתפרצות בשנת 1815 של הר טמבורה באינדונזיה העלתה אפר רב לאטמוספירה; השנה שאחר כך, 1816, נודעה כשנה ללא קיץ, כאשר ירד שלג אף ביולי ויוני בניו-אינגלנד ובאנגליה.
גורמים > גורמים נוספים

בשנת 2019 פרסמו מספר חוקרים בריטים סברה, לפיה אחד הגורמים להתקררות הוא התמותה ההמונית של כ־90% מהאוכלוסייה המקומית באמריקה, לאחר הגעת האירופאים, שהביאו איתם מגפות שהיו קטלניות מאוד למקומיים. על פי הפרסום, התמותה ההמונית גרמה לכך שכ־500,000 קילומטרים רבועים של אדמה מעובדת חזרו והפכו ליערות, והחוקרים הגיעו למסקנה שתופעה זו הייתה משמעותית מספיק להשפעה על האקלים העולמי ולגרום להגברת ההתקררות.
סוף תקופת הקרח הקטנה

בערך מ־1850 אקלים העולם החל להתחמם שוב, ויש שרואים את סוף תקופת הקרח הקטנה בתקופה זו. יש מדענים שחושבים כי האקלים עדיין יוצא מתקופת הקרח הקטנה וכי תהליך זה תורם להתחממות הנגרמת בידי אדם.
ראו גם

התחממות עולמית
עידן קרח
עידן הקרח האחרון
אירוע ה-8200
הערות שוליים

↑  Alexander Koch, Chris Brierley, Mark M. Maslin a, Simon L. Lewis a b, Earth system impacts of the European arrival and Great Dying in the Americas after 1492, sciencedirect, ‏2019
↑  ד"ר יונת אשחר, כיבוש אמריקה וההתקררות הגלובלית, במדור "חדשות מדע" באתר של מכון דוידסון לחינוך מדעי, 6 בפברואר 2019
↑  The Effects of the Little Ice Age (c. 1300-1850), Clark Science Center Smith College
| --- | --- |
בקרת זהויות :  GND: 4743707-8  HDS: 007799 
יריד הכפור על נהר התמזה הקפוא, ציור מאת תומאס וייק, 1684 . 
כיום נהר התמזה אינו קופא בחורף.
מפלגת העם הסוציאליסטית

| --- | --- |

 מדינה:  דנמרק
 תקופת הפעילות:  1959–הווה (כ־66 שנים)
 אידאולוגיות:  סוציאליזם
 מטה:  ארמון כריסטיאנסבורג 
 מיקום במפה הפוליטית:  שמאל
 ארגונים בינלאומיים:  הברית החופשית של הירוקים האירופאים
 צבעים רשמיים:  אדום, ירוק
 נציגויות בפרלמנטים
 פולקטינג:  14 / 179
 הפרלמנט האירופי:  2 / 75114 מושבים מוקצים לדנמרק
 
 www.sf.dk
 
מפלגת העם הסוציאליסטית (בדנית: Socialistisk Folkeparti, מכונה גם SF) היא מפלגה ירוקה וסוציאליסטית בדנמרק.